
Narva Keeltelütseumi hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks. 
Ühe asutusena tegutseva põhikooli ja gümnaasiumi hoolekogu koosseisu kuuluvad kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja.

Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ alusel valiti Narva Keeltelütseumi hoolekogu uued liikmed. Uus hoolekogu koosseis esitati kinnitamiseks 25.10.2016. a kirjaga nr 1.1-19/176.
Narva Keeltelütseum on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 05.12.2013. a otsusega nr 125 nimetanud kooli pidaja esindajaks kooli hoolekogusse Aleksei Voronov.
2. Õiguslikud alused

2.1 Põhikooli- ja gümnaasiumiseaduse § 73 lõike 1 kohaselt moodustatakse hoolekogu ja kehtestatakse selle töökord kooli pidaja kehtestatud korras.
2.2 Narva Linnavolikogu 25.11.2010. a määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

Moodustada Narva Keeltelütseumi (registrikood 75008640) hoolekogu koosseisus:
Aleksei Voronov

- kooli pidaja esindaja

Ljudmila Smirnova    

- õppenõukogu esindaja (gümnaasiumi õpetajate esindaja)
Jelena Matvejeva              
- õppenõukogu esindaja (põhikooli õpetajate esindaja)
Anton Bašinski

- õpilasesinduse nimetatud esindaja

Aleksei Juzar


- õpilaste esindaja
Oksana Poljak


- põhikooliõpilaste vanemate esindaja
Aleksei Polnikov

- põhikooliõpilaste vanemate esindaja
Georgi Ignatov

- põhikooliõpilaste vanemate esindaja
Sergei Shurupov

- gümnaasiumiõpilaste vanemate esindaja
Jevgeni Timoštšuk

- vilistlaste esindaja
Vladislav Iljin


- kooli toetavate organisatsioonide esindaja
4. Rakendussätted 
4.1 Tunnistatakse kehtetuks Narva Linnavalitsuse 20.12.2013. a korraldus nr 1291-k „Narva Humanitaargümnaasiumi hoolekogu moodustamine“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega sätestatud korras.

